Държавен вестник, бр. 32, 2026 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  32
съответно на железопътната инфраструктура 
и на обслужващите съоръжения, включител­
но с цел предотвратяване на дискриминация 
спрямо заявителите и запазване равновесието 
на пазара на железопътни услуги;
в) върху спазването на изискванията за 
достъп до железопътните гари, техните сгради 
и съоръжени, включително информационните 
табла с данни за пътуването и подходящо 
място за билетно обслужване, определянето 
на таксите в гарите, съгласно Регламент за 
изпълнение (ЕС) 2017/2177 на Комисията 
от 22 ноември 2017 г. относно достъпа до 
обслужващи съоръжения и свързани с желе­
зопътните дейности услуги (OB, L 307/1 от 
23 ноември 2017 г.);
3. като орган за контрол по прилагането 
на Регламент (ЕС) 2021/782;
4. за спазването на изискванията за дос­
тъпност на превозните средства и инфраструк­
турата за лица с увреждания и с намалена 
подвижност при условията и по реда на Закона 
за железопътния транспорт.
(2) Длъжностни лица от Изпълнителна аген­
ция „Железопътна администрация“ извършват 
проверки и съставят актове за констатирани 
нарушения.
(3) Наказателните постановления се издават 
от изпълнителния директор на Изпълнителна 
агенция „Железопътна администрация“ или 
от оправомощени от него длъжностни лица.
(4) Съставянето на актовете, издаването, 
обжалването и изпълнението на наказателните 
постановления се извършват съгласно Закона 
за административните нарушения и наказания. 
Чл. 88. (1) Изпълнителна агенция „Морска 
администрация“ осъществява контрол при 
извършването на превози по вътрешни водни 
пътища и морски каботаж по този закон, 
Кодекса на търговското корабоплаване и За­
кона за морските пространства, вътрешните 
водни пътища и пристанищата на Република 
България, като:
1. контролира спазването на изисквания­
та за достъпност на превозните средства и 
пристанищната инфраструктура за лица с 
увреждания и с намалена подвижност;
2. контролира изпълнението на задълже­
нията на превозвачите, извършващи превози 
на пътници, и пристанищните оператори по 
Регламент (ЕС) № 1177/2010;
3. контролира спазването на правилата за 
извършване на обществен превоз на пътници.
(2) Длъжностни лица от Изпълнителна 
агенция „Морска администрация“ извършват 
проверки и съставят актове за констатираните 
нарушения.
(3) Наказателните постановления се издават 
от изпълнителния директор на Изпълнителна 
агенция „Морска администрация“ или от оп­
равомощени от него длъжностни лица.
(4) Съставянето на актовете, издаването, 
обжалването и изпълнението на наказателните 
постановления се извършват съгласно Закона 
за административните нарушения и наказания.
Чл. 89. (1) Главна дирекция „Гражданска 
въздухоплавателна администрация“ осъщест­
вява контрол при извършването на обществен 
превоз в областта на въздушния транспорт 
по този закон и по Закона за гражданското 
въздухоплаване, като:
1. контролира спазването на изискванията 
за безопасност на въздушните превози съглас­
но Закона за гражданското въздухоплаване и 
приложимите актове на Европейския съюз;
2. контролира изпълнението на задължения­
та на въздушните превозвачи и летищните 
оператори по отношение правата на пътни­
ците съгласно Регламент (ЕО) № 261/2004 и 
Регламент (ЕО) № 1107/2006;
3. контролира спазването на изисквания­
та за достъпност на въздушния транспорт 
и летищната инфраструктура за пътници с 
увреждания и с намалена подвижност.
(2) Длъжностни лица от Главна дирекция 
„Гражданска въздухоплавателна администра­
ция“ извършват проверки и съставят актове 
за констатираните нарушения.
(3) Наказателните постановления се изда­
ват от главния директор на Главна дирекция 
„Гражданска въздухоплавателна администра­
ция“ или от оправомощени от него длъж­
ностни лица.
(4) Съставянето на актовете, издаването, 
обжалването и изпълнението на наказател­
ните постановления се извършва по реда на 
Закона за административните нарушения и 
наказания.
Г л а в а  д е с е т а
АДМИНИСТРАТИВНОНАКАЗАТЕЛНИ 
РАЗПОРЕДБИ
Чл. 90. (1) На лице по чл. 13, ал. 5, което 
не предостави или не актуализира данни по 
чл. 13, ал. 3, се налага имуществена санкция 
в размер от 200 до 500 евро.
(2) На лице, което не осигури съответствие 
на своите системи за продажба, проверка и 
контрол на превозни документи с изисква­
нията на наредбата по чл. 13, ал. 7, се налага 
имуществена санкция в размер от 1000 до 
2000 евро.
(3) Държавен орган или орган на местно 
самоуправление и местна администрация, 
който не предостави информация за сключен 
договор към Интелигентната система за управ­
ление на обществения транспорт в срока по 
чл. 14, ал. 3, се наказва с глоба в размер от 
200 до 500 евро.
(4) Оправомощени длъжностни лица от 
министъра на транспорта и съобщенията